CELEX: 62009CO0286
Language: sk
Date: 2010-07-09
Title: Uznesenie Súdneho dvora (siedma komora) z 9. júla 2010.#Luigi Ricci a Aduo Pisaneschi proti Istituto nazionale della previdenza sociale (INPS).#Návrhy na začatie prejudiciálneho konania: Corte d'appello di Roma - Taliansko.#Článok 104 ods. 3 prvý pododsek rokovacieho poriadku - Úradníci - Starobný dôchodok - Úhrn dôb poistenia - Článok 11 prílohy VIII Služobného poriadku úradníkov - Zohľadnenie dôb činnosti v Európskych spoločenstvách - Článok 10 ES.#Spojené veci C-286/09 a C-287/09.

Uznesenie Súdneho dvora (siedma komora) z 9. júla 2010 – Ricci a Pisaneschi/Istituto nazionale della previdenza sociale (INPS)
      (spojené veci C‑286/09 a C‑287/09)
      „Článok 104 ods. 3 prvý pododsek rokovacieho poriadku – Úradníci – Starobný dôchodok – Úhrn dôb poistenia – Článok 11 prílohy VIII Služobného poriadku úradníkov – Zohľadnenie dôb činnosti v Európskych spoločenstvách – Článok 10 ES“
      Členské štáty – Povinnosti – Povinnosť lojálnej spolupráce s inštitúciami Európskej únie – Nezohľadnenie dôb činnosti v službe inštitúcie alebo orgánu Únie na priznanie práva na predčasný alebo riadny starobný dôchodok
         podľa vnútroštátneho systému – Neprípustnosť (článok 10 ES; Služobný poriadok úradníkov, príloha VIII, článok 11 ods. 2) (pozri body 32 – 34 a výrok)
      
      Predmet
      
         
               Návrh na začatie prejudiciálneho konania – Corte d’appello di Roma – Výklad nariadenia Rady (EHS) č. 1408/71 zo 14. júna 1971
                  o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva – Výklad
                  článkov 17 ES, 39 ES a 42 ES – Dávky v starobe – Úhrn dôb poistenia – Nezohľadnenie dôb poistenia v spoločnom systéme zdravotného
                  poistenia Európskych spoločenstiev
               
            Výrok
      Článok 10 ES v spojení so Služobným poriadkom úradníkov Európskych spoločenstiev sa má vykladať v tom zmysle, že bráni vnútroštátnej
         právnej úprave, ktorá neumožňuje zohľadniť roky, ktoré štátny príslušník Únie odpracoval v služobnom pomere v inštitúcii Únie,
         akou je Komisia Európskych spoločenstiev, alebo v orgáne Únie, akým je Hospodársky a sociálny výbor, na účely vzniku nároku
         na starobný dôchodok na základe vnútroštátneho režimu, či už ide o predčasný alebo riadny starobný dôchodok dotknutej osoby.